- Tämän kaltaisia viestejä on tullut muualtakin, Tehyn koulutuspäällikkö Juha Kurtti kertoo.

Sairaanhoitajaopiskelija Minna Huovinen ilmaisi Savon Sanomien mielipidepalstalla huolensa sairaanhoitajakoulutuksen laadusta.

Tehyn tutkimuspäällikkö Juha Kurtti kertoo, että vastaavanlaisia viestejä on tullut aiemminkin. Kurtin mukaan kaikkea opetusta ei tulisi siirtää verkkoon.

Ammattikorkeakouluihin on kohdistunut Tehyn mukaan viime vuosina säästöpaineita. Kuvassa sairaanhoitaja ja influenssarokote. ATTE KAJOVA

Kuopiossa Savonia-ammattikorkeakoulussa viimeistä vuotta sairaanhoitajaksi opiskeleva Minna Huovinen ilmaisi Savon Sanomien mielipidepalstalla vappuaattona huolensa sairaanhoitajakoulutuksen laadusta.

- Koulussa on ollut todella vähän opetusta. Lukujärjestyksissä on usein tyhjiä viikkoja, ja useana koulupäivänä tunteja on vain muutama. Oppitunnit loppuvat lähes aina noin tunti ennen suunniteltua päättymisaikaa, ja usein niitä myös perutaan, Huovinen kirjoitti.

Huovinen kertoi, että erityisesti laajat opintokokonaisuudet, kuten anatomia ja fysiologia sekä lääkehoito, suoritetaan lähes täysin itsenäisenä opiskeluna.

- Lähtökohtaisesti kaikki kurssit on helppo päästä läpi riippumatta siitä, onko todellisuudessa mieleen jäänyt mitään, Huovinen raportoi.

- Erityisesti netissä tehtävät kokeet ovat lähinnä turhia muodollisuuksia, sillä vastauksethan voi aina googlettaa vaikkapa porukalla, Huovinen jatkoi ja lisäsi, että säästötavoitteet ovat karsineet lähiopetuksen ja ohjauksen minimiin.

Kaikkea ei voi siirtää verkkoon

Tehyn tutkimuspäällikkö Juha Kurtti kertoo Iltalehdelle, että vastaavantyyppisiä viestejä on tullut muualtakin.

- Viestit ovat olleet sen kaltaisia, ettei opetuksen laatu ole kaikilta osin niin korkea kuin aiemmin. Huoli on siitä, tuottaako tutkintoon johtava koulutus edelleen riittävän osaamisen, kun opetuksen muodot kovasti monipuolistuvat.

Kurtin mukaan sairaanhoitajakoulutuksessa tulisi katsoa tarkkaan, mitkä teemat edellyttävät niin sanottua kontaktiopetusta.

- Kaikkea ei voi siirtää verkkoon.

Kurtti harkitsisi myös loppukokeen käyttöönottoa.

- Nyt on opinnäytetyö, mutta ei osaamista ja taitoa mittaavaa loppukoetta.